Hêzanê Xelisnayîşê Efrînî (HRE) 1ê adare de dormeyê şaristanê Mare de vera cerganê artêşa tirke ya îşxalkere çalakîyêke kerde.
Eşkerayîya HRE de ame parekerdene ke 2 cergî netîceya çalakîye de ameyî kiştene û çekêka M16î, durbînêk, yelegêkê hêrişî, çekêka AK-47,  cîhazêkê peymitişî, kamera, nasname û cuzdanê cergî ser o dest nayîya.
HRE da zanayene ke artêşa îşxalkere bi tank, obus û hawanan dewanê qezayanê Şêrawa û Şera û dewanê Şehba ser o bombayî varnayî.
